
ข่าวประชาสัมพันธ์ +++ Prolight + Sound Bangkok กรุงเทพฯ, 30 กันยายน – 2 ตุลาคม 2569
Prolight + Sound Bangkok 2026 กระแสตอบรับแรง
พื้นที่จัดแสดงถูกจองแล้วราว 90% ก่อนเปิดฉากครั้งแรกในกรุงเทพฯ
กรุงเทพฯ, 12 สิงหาคม 2569 – งาน Prolight + Sound Bangkok (PLSB) ครั้งแรกส่งสัญญาณความพร้อมอย่างแข็งแกร่ง หลังได้รับความสนใจจากผู้ประกอบการและมียอดจองพื้นที่จัดแสดงแล้วประมาณ 90% ก่อนงานเปิดฉากระหว่างวันที่ 30 กันยายน – 

2 ตุลาคม 2569 ณ ศูนย์นิทรรศการและการประชุมไบเทค กรุงเทพฯ งานนี้เตรียมเป็นจุดบรรจบใหม่ของผู้ประกอบการและผู้เชี่ยวชาญจากอุตสาหกรรม Pro AV ดนตรี และเทคโนโลยีเพื่อความบันเทิงทั้งในระดับโลกและภูมิภาค โดยเชื่อมโยงแบรนด์นานาชาติเข้ากับผู้เล่นสำคัญในเอเชียตะวันออกเฉียงใต้ เพื่อสนับสนุนการเข้าสู่ตลาด การสร้างพันธมิตรทางธุรกิจ และการนำโซลูชันล้ำสมัยไปประยุกต์ใช้ในภาคความบันเทิง อีเวนต์ MICE และการท่องเที่ยวที่กำลังขยายตัวของภูมิภาค พร้อมเสริมด้วยโปรแกรมสาธิตผลิตภัณฑ์และสัมมนาที่มุ่งถ่ายทอดองค์ความรู้เชิงปฏิบัติให้สอดรับกับการเปลี่ยนแปลงของอุตสาหกรรม

แรงส่งด้านยอดขายยังได้รับการสนับสนุนจากความสนใจของผู้ประกอบการจากหลากหลายประเทศ สะท้อนศักยภาพของ PLSB ในฐานะแพลตฟอร์มนานาชาติก่อนการจัดงานครั้งแรก โดยคาดว่าจะมีผู้แสดงสินค้านานาชาติมากกว่า 150 ราย และผู้เข้าชมงานในกลุ่มธุรกิจกว่า 5,000 คนจากทั่วโลก ปัจจุบันมีบริษัทจาก 11 ประเทศและเขตเศรษฐกิจยืนยันเข้าร่วมงาน ได้แก่ จีน ฝรั่งเศส เยอรมนี ฮ่องกง อินเดีย อิตาลี มาเลเซีย สิงคโปร์ สวิตเซอร์แลนด์ ไทย และสหราชอาณาจักร รายชื่อผู้แสดงสินค้าที่เพิ่มขึ้นอย่างต่อเนื่องครอบคลุมแบรนด์ชั้นนำ อาทิ ACME, Altimate, Big Dipper, Botai, CJS, DJ Power, ETC, Faital Pro, Giant Truss, Gis AG, Golden Duck, HK Audio, ICE Prosound, IMAGE AV, Mission T, MARANI, Neutrik, N-Labs, PENN ELCOM, Pharos Architectural Controls, Reyn Audio, Roxtone, Silver Star, Sixty82 Doughty Asia, Tycoon, VL Audio และ Yoda เป็นต้น

อีกหนึ่งไฮไลต์คือ Singapore Pavilion ซึ่งจัดโดย Pro Audiovisual & Lighting Integration Association of Singapore (AVLIAS) รวบรวมบริษัทชั้นนำด้าน Pro AV ระบบแสง และเทคโนโลยีเพื่อความบันเทิงจากสิงคโปร์ อาทิ Acoustic & Lighting System, EP-Tec Solutions, MA Lighting, New Wave Display, Robe Lighting, Total Solution Marketing และ Unearthed Productions สะท้อนการมีส่วนร่วมและความสนใจของภาคธุรกิจสิงคโปร์ต่อตลาดในภูมิภาคอย่างชัดเจน

ความต้องการของอุตสาหกรรมหนุนตลาด เหตุผลที่ผู้แสดงสินค้าปักหมุดกรุงเทพฯ
โอกาสที่เพิ่มขึ้นในอุตสาหกรรมอีเวนต์สดและความบันเทิงของเอเชียตะวันออกเฉียงใต้ ทำให้ Prolight + Sound Bangkok มีบทบาทเป็นหนึ่งในจุดเชื่อมต่อเชิงกลยุทธ์สำหรับการเข้าสู่ตลาดภูมิภาค นาย Yanqiang Yang, Sales Director of Greater China, ACME Co Ltd กล่าวว่า “ACME เข้าร่วมจัดแสดงใน Prolight + Sound Bangkok ครั้งแรก เพื่อเสริมความแข็งแกร่งของเราในตลาดเอเชียตะวันออกเฉียงใต้ ท่ามกลางความต้องการระบบไฟระดับมืออาชีพที่เพิ่มขึ้นในธุรกิจ Live Rental และการท่องเที่ยวเชิงวัฒนธรรมของไทย งานนี้จึงเป็นประตูเชิงกลยุทธ์สู่ตลาดอินโดจีน”

เขากล่าวเพิ่มเติมถึงความสำคัญของการพบปะโดยตรงว่า “เราต้องการเชื่อมต่อกับผู้จัดจำหน่ายและผู้ใช้งานในภูมิภาคโดยตรง พร้อมนำเสนอผลิตภัณฑ์ล่าสุดเพื่อให้ผู้เข้าชมได้สัมผัสและประเมินประสิทธิภาพด้วยตนเอง การมีส่วนร่วมครั้งนี้จะช่วยเสริมความสัมพันธ์กับพันธมิตรเดิม เปิดช่องทางธุรกิจใหม่ และเพิ่มทั้งการมองเห็นแบรนด์และโอกาสในการขยายธุรกิจของ ACME ทั่วภูมิภาคอย่างมีนัยสำคัญ”

ศักยภาพทางธุรกิจที่เติบโตของตลาดอาเซียนยังเป็นอีกปัจจัยสำคัญสำหรับผู้แสดงสินค้า นาย Christian Jordan, Chief Sales Officer, HK Audio กล่าวว่า “เรายินดีที่ได้เป็นหนึ่งในผู้แสดงสินค้ากลุ่มแรกของ Prolight + Sound Bangkok ในการจัดงานครั้งแรก ขณะที่เอเชียตะวันออกเฉียงใต้ยังคงเติบโตอย่างแข็งแกร่งในด้าน Professional Audio, Live Events และ Entertainment Technology งานแสดงสินค้านี้จึงเป็นแพลตฟอร์มเชิงกลยุทธ์สำหรับ HK Audio ในการเสริมความแข็งแกร่งของเราในภูมิภาค”

พร้อมกล่าวถึงศักยภาพในระยะยาวว่า “เราเชื่อมั่นว่า Prolight + Sound Bangkok จะพัฒนาไปสู่ศูนย์กลางธุรกิจที่สำคัญของอุตสาหกรรม และเราตั้งตารอที่จะเสริมความแข็งแกร่งของ HK Audio ในตลาดนี้ ควบคู่ไปกับการเติบโตของแพลตฟอร์มใหม่ที่น่าจับตามองแห่งนี้”

เชื่อมองค์ความรู้ระดับโลก สู่โอกาสการเติบโตของภูมิภาค
ด้วยการมีส่วนร่วมอย่างแข็งแกร่งจากนานาชาติ Prolight + Sound Bangkok ถูกออกแบบให้เป็นแพลตฟอร์มสำหรับการแลกเปลี่ยนที่สร้างผลลัพธ์ทางธุรกิจ เชื่อมองค์ความรู้ระดับโลกเข้ากับความต้องการของตลาดภูมิภาค เพื่อขับเคลื่อนทั้งการถ่ายทอดความรู้และการเติบโตทางธุรกิจ คุณค่าหลักของงานครอบคลุมสองด้านสำคัญ ได้แก่ การเปิดพื้นที่ให้ผู้ผลิตและผู้เชี่ยวชาญจากต่างประเทศนำเสนอผลิตภัณฑ์ เทคโนโลยี เทรนด์ และมาตรฐานล่าสุด เพื่อรองรับการนำไปใช้ในเอเชียตะวันออกเฉียงใต้ และการสร้างเส้นทางความร่วมมือทางธุรกิจเพื่อสนับสนุนการเข้าสู่ตลาดและการขยายธุรกิจในภูมิภาค

การเชื่อมโยงผู้พัฒนานวัตกรรมจากต่างประเทศเข้ากับผู้มีอำนาจตัดสินใจในตลาดท้องถิ่น จะช่วยต่อยอดความร่วมมือ โอกาสด้านการจัดจำหน่าย และความสัมพันธ์ทางธุรกิจระยะยาวในอุตสาหกรรมความบันเทิงและ Pro AV ของอาเซียนที่กำลังเปลี่ยนแปลงอย่างรวดเร็ว เพื่อสนับสนุนเป้าหมายดังกล่าว ภายในงานจะมีโปรแกรมกิจกรรมที่หลากหลาย ทั้งการสาธิตผลิตภัณฑ์และสัมมนาครอบคลุม Professional Audio, Lighting, Pro AV Systems และเทคโนโลยีที่เกี่ยวข้องกับดนตรี หนึ่งในกิจกรรมเด่นบนพื้นที่จัดแสดงคือ Drum Circle & Music Therapy Experience Workshop ซึ่งจัดร่วมกับ IQ PLUS Music, Tycoon และ Serenity Sound
นอกจากนี้ ยังมีสัมมนาจากผู้เชี่ยวชาญในอุตสาหกรรม ครอบคลุมประเด็นสำคัญและแนวโน้มใหม่ อาทิ อนาคตของคอนเสิร์ต เฟสติวัล AI และ Immersive Experiences ถ่ายทอดโดยผู้มีวิสัยทัศน์ชั้นนำของวงการบันเทิงไทย; การบูรณาการระบบ Smart AV สำหรับโรงแรม ศูนย์ประชุม และพื้นที่องค์กร จัดโดยสมาคมระบบแสงและเสียงระดับมืออาชีพไทย (Thailand Professional Lighting & Audio Visual Systems Association: TLAV); Masterclass เข้มข้น 3 วัน โดยสถาบันคุณวุฒิวิชาชีพ (องค์การมหาชน) หรือ TPQI ครอบคลุมวิศวกรรมเสียง การออกแบบอะคูสติก และ Live Production; รวมถึง Future of the ASEAN Pro AVL โดย AVLIAS ซึ่งจะเจาะลึกโอกาสทางธุรกิจในภูมิภาคและความร่วมมือข้ามพรมแดนในอนาคต

Prolight + Sound Bangkok ยังมีส่วนสนับสนุนการพัฒนาบุคลากรรุ่นใหม่ของอุตสาหกรรมไทย ผ่านเวที “Thailand's Entertainment Industry: The Critical Role of Universities in Shaping Future Talent” ซึ่งเปิดโอกาสให้นักศึกษาและคนรุ่นใหม่จาก 6 มหาวิทยาลัยไทยเข้าถึงผู้ให้คำปรึกษา แนวทางอาชีพ และเวิร์กช็อปเชิงปฏิบัติ เพื่อเชื่อมช่องว่างระหว่างภาคการศึกษาและอุตสาหกรรม Pro AV
Prolight + Sound Bangkok จัดโดย Messe Frankfurt (HK) Ltd และ VNU Asia Pacific ดูรายละเอียดเพิ่มเติมเกี่ยวกับงานได้ที่ www.prolightsound-bangkok.com  หรือติดต่อ plsb@hongkong.messefrankfurt.com และ plsb@vnuasiapacific.com

สำหรับข้อมูลเพิ่มเติมเกี่ยวกับงาน Event & Entertainment Technologies ทั่วโลก กรุณาเยี่ยมชม www.prolight-sound.com/worldwide
ข้อมูลสำหรับสื่อมวลชนและภาพประกอบ
https://prolight-sound-bangkok.hk.messefrankfurt.com/bangkok/en/press/press-releases.html 

ลงทะเบียนเข้าชมงานล่วงหน้าเข้าร่วมงานฟรี!
https://prolight-sound-bangkok.hk.messefrankfurt.com/bangkok/en/planning-preparation/visitors/preregistration.html?utm_source=pressrelease&utm_medium=PLSBwebsite&utm_campaign=PR4

ช่องทางโซเชียลมีเดีย
Facebook: Prolight + Sound Bangkok: https://www.facebook.com/ProlightandSoundBangkok 
LinkedIn: Prolight + Sound Bangkok: https://www.linkedin.com/showcase/prolight-sound-bangkok/ 
WeChat: @prolight-sound
Line Official: https://lin.ee/oR1UNmE 

ติดต่อสื่อมวลชน
คุณแสงทิพ เตชะปฏิภาณดี โทร. 02 1116611ต่อ 330
saengtip@vnuasiapacific.com 
VNU Asia Pacific | www.vnuasiapacific.com 



ข้อมูลเกี่ยวกับ Messe Frankfurt
Messe Frankfurt Group เป็นผู้จัดงานแสดงสินค้า การประชุม และอีเวนต์ที่มีพื้นที่จัดงานของตนเองรายใหญ่ที่สุดของโลก มีบุคลากรราว 2,700 คน ณ สำนักงานใหญ่ในนครแฟรงก์เฟิร์ต อัม ไมน์ และบริษัทในเครือ 29 แห่งทั่วโลก โดยในปีการเงิน 2025 กลุ่มบริษัทมียอดขายประมาณ 766 ล้านยูโร Messe Frankfurt ดำเนินธุรกิจเพื่อสนับสนุนผลประโยชน์ทางธุรกิจของลูกค้าผ่านกลุ่มธุรกิจ Fairs & Events, Locations และ Services หนึ่งในจุดแข็งสำคัญคือเครือข่ายการขายระดับโลกที่ครอบคลุมประมาณ 180 ประเทศในทุกภูมิภาค พร้อมบริการทั้งออนไซต์และออนไลน์ เพื่อให้ลูกค้าทั่วโลกได้รับคุณภาพและความยืดหยุ่นอย่างสม่ำเสมอในการวางแผน จัดเตรียม และดำเนินงานอีเวนต์
Messe Frankfurt พัฒนารูปแบบธุรกิจใหม่บนพื้นฐานความเชี่ยวชาญด้านดิจิทัล โดยมีบริการครอบคลุมตั้งแต่การให้เช่าสถานที่ การก่อสร้างบูธนิทรรศการ บริการการตลาด บริการบุคลากร ไปจนถึงบริการอาหารและเครื่องดื่ม ความยั่งยืนเป็นหนึ่งในเสาหลักของกลยุทธ์องค์กร โดยให้ความสำคัญกับสมดุลระหว่างความรับผิดชอบด้านสิ่งแวดล้อมและเศรษฐกิจ ความรับผิดชอบต่อสังคม และความหลากหลาย ดูข้อมูลเพิ่มเติมได้ที่ www.messefrankfurt.com/sustainability 
บริษัทมีสำนักงานใหญ่ในนครแฟรงก์เฟิร์ต อัม ไมน์ โดยมีนครแฟรงก์เฟิร์ตถือหุ้น 60% และรัฐเฮสส์ถือหุ้น 40% 
ดูข้อมูลเพิ่มเติมได้ที่ www.messefrankfurt.com

เกี่ยวกับ VNU Asia Pacific
วีเอ็นยู เอเชีย แปซิฟิค ดำเนินงานอยู่ใจกลางเศรษฐกิจและอุตสาหกรรม MICE ที่เติบโตอย่างรวดเร็วของเอเชียตะวันออกเฉียงใต้ โดยสร้างแพลตฟอร์มระดับสากลเพื่อเชื่อมโยงธุรกิจ อุตสาหกรรม และนวัตกรรมทั่วภูมิภาค สำนักงานใหญ่ตั้งอยู่ในกรุงเทพฯ ซึ่งเป็นศูนย์กลางของอาเซียน วีเอ็นยู เอเชีย แปซิฟิค เป็นส่วนหนึ่งของ VNU Group ผู้จัดงานแสดงสินค้าระดับโลกภายใต้ Royal Dutch Jaarbeurs ซึ่งมีสำนักงานในเมืองอูเทรคต์และกรุงเทพฯ สำหรับการดำเนินธุรกิจในเอเชียตะวันออกเฉียงใต้ VNU Asia Pacific เป็นบริษัทร่วมทุนกับ TCC Group ช่วยเสริมการเข้าถึงเครือข่ายและตลาดในภูมิภาค
ด้วยพอร์ตโฟลิโอที่เติบโตอย่างต่อเนื่อง ครอบคลุม 18 แบรนด์งานแสดงสินค้านานาชาติ วีเอ็นยู เอเชีย แปซิฟิค จัดงานชั้นนำในหลากหลายอุตสาหกรรม ได้แก่ ปศุสัตว์และเพาะเลี้ยงสัตว์น้ำ เกษตรและพืชสวน การเลี้ยงสัตว์ สัตว์เลี้ยง อาหาร ห้องปฏิบัติการและเคมี เทคโนโลยีชีวภาพและเทคโนโลยีสุขภาพ เทคโนโลยีการท่องเที่ยว AI และความมั่นคงปลอดภัยไซเบอร์ ด้วยการผสานความเชี่ยวชาญระดับโลกเข้ากับความร่วมมือที่แข็งแกร่งในระดับท้องถิ่น เรามุ่งมั่นขับเคลื่อนการเติบโตของอุตสาหกรรม สร้างโอกาสทางธุรกิจอย่างยั่งยืน และร่วมกำหนดอนาคตของอุตสาหกรรมงานแสดงสินค้าในอาเซียน
ดูข้อมูลเพิ่มเติมได้ที่ www.vnuasiapacific.com 

